17 december 2012 09:16 | Jurgen van der Vlugt | 0
Dit artikel is afkomstig van Computable.nl (https://www.computable.nl/artikel/4617066). © Jaarbeurs IT Media. Die Toortsie en die Photo Shoot | Toortsie, Kameel en Bokbaaivygie se blog
Ongewone mense →
Die Toortsie en die Photo Shoot
Posted on Augustus 26, 2016	by Toortsie
My plan was om, sodra my boek uitkom, ek na die fotograaf sou gaan met al die bokse vol boeke en ons baie foto’s sou neem. Ongelukkig het alles toe soveel langer geneem as wat ek gedink het, al sê baie mense vir my dat ons eintlik vinnig gewerk het. So die boek kom toe op 16 Desember by my uit, chaos, ons wil see toe gaan, ons jaar moet afsluit, die boeke moet by die kersmark uitkom wat alreeds 2 dae tevore begin het, ek het toe al uitstallings by ander markte gekanselleer.
Intussen het ek vergeet daarvan dat ek wou laat foto’s neem.
So, toe die Engelse Toortsie nou sy verskyning maak, kom die gedagte weer by my op. Ek en die fotograaf, Lize du Toit van Photography by Lize , maak die afspraak en sy reël vir ‘n plek om die foto’s te neem: Bredasdorp Country Manor, ‘n gastehuis in ons dorp.
Wat ‘n plesier! Wat ‘n belewenis! Hierdie drie foto’s is die fotograaf se gunstelinge:
Maar daar is ‘n stertjie aan …
Anna-Mari, die gastehuiseienaar, vra my of daar ‘n Banting (LCHF) funksie op ons dorp is, want ‘n sekere Timothy Noakes slaap daar die nag. T O E V A L L I G , né?
Ek vrees toe die hele tyd dat hy net mooi sal kom inboek as ons daar besig is. Die man kom in sy persoonlike hoedanigheid, niks met Banting te doen nie, hy wil net kom rus en hier staan ek nou sowaar en neem foto’s van ‘n Bantingboek! Ek sou regtig baie ongemaklik gevoel het as hy daar sou opdaag terwyl ons daar was! Maar die liewe Here was weer eens goed en hy daag darem toe nie in daardie tyd daar op nie. Ek het vir hom ‘n geskenkie gelos, ‘n Engelse Toortsie’s Banting Bash, waarop hy hierdie pragtige briefie vir my gelos het:
Ek sien dit glad nie as ‘n ‘goedkeuring’ van my boek, dat my boek ‘Noakes approved’ is nie, ek sien dit as ‘n pragtige gebaar van dankie vir ‘n geskenk, tog beteken dit vir my baie!
This entry was posted in Banting, LCHF, Boeke en flieks. Bookmark the permalink.
21 Responses to Die Toortsie en die Photo Shoot
Augustus 26, 2016 om 6:37 vm
Daar is niks lekkerder as om ‘n boek te publiseer nie ne… dit maak mens half ‘n senuwrak, half ‘n wese wat sweef op euforie 🙂
Tim Noaks se brief is kosbaar en ek is bly saam met jou dat hy so ‘n mooi gebaar met grasie terug geantwoord het.
Wolfie, dit was mos glad nie in my lewensbeplanning of op my lys van dinge wat ek graag wil doen nie. Dit het net gebeur, soos hierdie blog ook net gebeur het, maar dat dit toonkrullekker is, is waar! Ek was angsbevange, oorsensitief, onseker, bang, maar dat ek dit voltooi het is wonderlik!
Oor die Noakes-briefie voel ek soos ‘n sesjarige dogtertjie wat vir die skoolhoof ‘n presentjie gegee het wat syself gemaak het en hy sowaar ‘n briefie van dank gegee het. 🙂
Augustus 26, 2016 om 7:46 vm
Ek is so bly vir jou… ek ken daardie gevoel
Ek sou nie kon kies tussen die fotos nie; hulle is almal pragtig. Jy kan met reg trots wees op jou prestasies en dan nog ‘n briefie van Tim Noakes!
Augustus 26, 2016 om 8:05 vm
Dankie en dankie. Ek moet darem sê, hy is so ‘n gentleman, ek kan nie dink dat hy nié sou dankie sê nie. 🙂
Augustus 26, 2016 om 8:51 vm
Dit is nie toeval nie Toortsie, dit was ‘n spesiale “ontmoeting.” Die fotos is mooi… my gunsteling die eerste een.
Augustus 26, 2016 om 8:53 vm
Ek weet! Toeval gebeur nie in my verwysingsraamwerk nie. Daar gebeur te veel toevallighede. Ek het dit aspris so genoem. 😉
Augustus 26, 2016 om 9:46 vm
Dit is nou n ervaring van n leeftyd. Jy en Tim Noakes is besonderse mense. Dit is beslis met n doel so gedoen. Jy respekteer Tim en hy skryf n eenvoudige dankie vir jou bedagsaamheid.
Ek dink ook die eerste foto is my keuse. Dis hoe ek jou sien, nie soos tweede foto-heel”sexy” en uitdagend en laaste een met jou voete in die voorgrond is heeltemaal te gemaklik.
Augustus 26, 2016 om 3:20 nm
Nommer een is die een!
Augustus 26, 2016 om 3:34 nm
Intussen het die foto’s van die fotograaf gekom en daar is ANDER waarvan ek meer hou. 🙂
Augustus 26, 2016 om 7:42 nm
Ek hou baie van die laaste foto…dis pragtig!Kosbare kaartjie.
Augustus 26, 2016 om 7:44 nm
Augustus 26, 2016 om 7:43 nm
Ag kyk net hoe mooi! Jy is nou ‘n ster
Augustus 27, 2016 om 8:05 vm
Spoggerag! ek hou van al die fotos..
Augustus 27, 2016 om 8:27 vm
Augustus 27, 2016 om 8:36 vm
Augustus 27, 2016 om 9:32 vm
Augustus 27, 2016 om 10:08 nm
Die fotos van jou is pragtig !
Augustus 27, 2016 om 10:21 nm
Terug pieng: Congratulations, Prof Timothy Noakes! | Toortsie, Kameel en Bokbaaivygie se blog